Document ID: 32004R0385

32004R0385
L 064/24
SLUŽBENI LIST EUROPSKE UNIJE
01.03.2004.
UREDBA KOMISIJE (EZ) br. 385/2004
od 1. ožujka 2004.
o izmjeni Uredbe (EZ) br. 2341/2003 o odstupanju od Uredbe (EZ) br. 780/2003 u pogledu carinske podkvote za smrznuto meso životinja vrste goveda obuhvaćeno oznakom KN 0202 i proizvode obuhvaćene oznakom KN 0206 29 91
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1254/1999 od 17. svibnja 1999. o zajedničkoj organizaciji tržišta govedine i teletine (1), a posebno članak 32. stavak 1. prvi podstavak,
budući da:
(1)
Nakon uspješne žalbe koju je gospodarski subjekt uputio neovisnom tijelu pod jurisdikcijom Nizozemske protiv odluke nizozemskih nadležnih tijela da ne odobri navedeni gospodarski subjekt u skladu s člancima 8. i 9. Uredbe Komisije (EZ) br. 780/2003 od 7. svibnja 2003. o otvaranju i predviđanju upravljanja carinskom kvotom za smrznuto meso životinja vrste goveda obuhvaćeno oznakom KN 0202 i proizvode obuhvaćene oznakom KN 0206 29 91 (od 1. srpnja 2003. do 30. lipnja 2004.) (2) i da, slijedom toga, odbiju njegov zahtjev za uvoznu dozvolu podnesen tijekom prvog razdoblja (od 1. do 4. srpnja 2003.) u skladu s člankom 12. stavkom 2. prvom alinejom navedene Uredbe, nizozemska tijela bila su dužna naknadno odobriti navedeni gospodarski subjekt i izdati mu uvoznu dozvolu za 33,34071 tona smrznutog mesa životinja vrste goveda za navedeno razdoblje.
(2)
Zbog toga količine raspoložive za razdoblje od 3. do 7. svibnja 2004. u skladu s člankom 1. stavkom 2. točkom (a) podtočkom ii. Uredbe Komisije (EZ) br. 2341/2003 (3) treba prilagoditi kako bi se zajamčilo da se količina od 34 450 tona koja je ukupno raspoloživa za godinu 2003./2004. neće premašiti, kako je propisano u članku 12. stavku 2. drugom podstavku Uredbe (EZ) br. 780/2003.
(3)
Mjere predviđene ovom Uredbom u skladu su s mišljenjem Upravljačkog odbora za govedinu i teletinu,
DONIJELA JE OVU UREDBU:
Članak 1.
U članku 1. stavku 2. točki (a) Uredbe (EZ) br. 2341/2003, podtočka ii. zamjenjuje se sljedećim:
„ii.
5 708,65929 tona za razdoblje od 3. do 7. svibnja 2004.;”.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 1. ožujka 2004.

Labels: 3
17